 PRIEDAS

ŽENKLINIMAS IR PAKUOTĖS LAPELIS

A. ŽENKLINIMAS

 INFORMACIJA ANT IŠORINĖS PAKUOTĖS

KARTONO DĖŽUTĖ
1.
VAISTINIO PREPARATO PAVADINIMAS

Trifas 10 mg tabletės

Torasemidas
2.
VEIKLIOJI MEDŽIAGA IR JOS KIEKIS

Vienoje tabletėje yra 10 mg torasemido.

3.
PAGALBINIŲ MEDŽIAGŲ SĄRAŠAS
Sudėtyje yra laktozės.
4.
FARMACINĖ FORMA IR KIEKIS PAKUOTĖJE

14 tablečių
5.
VARTOJIMO METODAS IR BŪDAS (-AI)
Vartoti per burną.

Prieš vartojimą perskaitykite pakuotės lapelį.

6.
SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASIEKIAMOJE IR NEPASTEBIMOJE VIETOJE

Laikyti vaikams nepasiekiamoje ir nepastebimoje vietoje.

7.
KITAS (-I) SPECIALUS (-ŪS) ĮSPĖJIMAS (-AI) (JEI REIKIA)
8.
TINKAMUMO LAIKAS
Tinka iki

9.
SPECIALIOS LAIKYMO SĄLYGOS

10.
SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

11.
LYGIAGRETUS IMPORTUOTOJAS
Lygiagretus importuotojas UAB “Lex ano”.
12.
LYGIAGRETAUS IMPORTO LEIDIMO NUMERIS 

Lyg. imp. Nr.: LT/L/10/0023/001
13.
SERIJOS NUMERIS

Serija

14.
PARDAVIMO (IŠDAVIMO) TVARKA

Receptinis vaistinis preparatas.

15.
VARTOJIMO INSTRUKCIJA

16.
INFORMACIJA BRAILIO RAŠTU

Trifas 10 mg
-----------------------------------------------------------------------------------------------------------------
Šio vaistinio preparato pavadinimas eksportuojančioje valstybėje yra Diuresix.
Gamintojas: A. Menarini Manufacturing Logistics and Services s.r.l. arba Berlin Chemie AG.
Perpakavo BĮ UAB “Norfachema”.

Perpak. serija:

MINIMALI informacija ant LIZDINIŲ PLOKŠTELIŲ 

LIZDINĖ PLOKŠTELĖ

1.
VAISTINIO PREPARATO PAVADINIMAS

Trifas 10 mg 

Torasemidas
2.
LYGIAGRETUS IMPORTUOTOJAS
Lygiagretus importuotojas UAB “Lex ano”.
3.
TINKAMUMO LAIKAS

Tinka iki: MMMM/mm
4.
SERIJOS NUMERIS

5.
KITA
Pavadinimas eksportuojančioje šalyje Diuresix.

Perpakavo BĮ UAB “Norfachema”.

Lyg. imp. Nr.: LT/L/10/0023/001
Perpak. serija:

B. PAKUOTĖS LAPELIS

PAKUOTĖS LAPELIS: INFORMACIJA VARTOTOJUI

Trifas 10 mg tabletės

Torasemidas

Atidžiai perskaitykite visą šį lapelį, prieš pradėdami vartoti vaistą.

· Neišmeskite šio lapelio, nes vėl gali prireikti jį perskaityti.

· Jeigu kiltų daugiau klausimų, kreipkitės į gydytoją arba vaistininką.

· Šis vaistas skirtas Jums, todėl kitiems žmonėms jo duoti negalima. Vaistas gali jiems pakenkti 

(net tiems, kurių ligos simptomai yra tokie patys kaip Jūsų).

· Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį 

poveikį, pasakykite gydytojui arba vaistininkui.

Lapelio turinys

1.
Kas yra Trifas ir kam jis vartojamas

2.
Kas žinotina prieš vartojant Trifas 

3.
Kaip vartoti Trifas 

4.
Galimas šalutinis poveikis

5.
Kaip laikyti Trifas 

6.
Kita informacija

1.
KAS YRA TRIFAS IR KAM JIS VARTOJAMAS

Trifas 10 yra vaistas, didinantis šlapimo išsiskyrimą iš organizmo ir mažinantis kraujospūdį, kuris priklauso kilpinių diuretikų grupei.

Trifas 10 vartojamas edemos (skysčių sankaupos), kuri susidaro organizmo audiniuose ir (arba) ertmėse dėl širdies nepakankamumo gydymui ir profilaktikai.

2.
KAS ŽINOTINA PRIEŠ VARTOJANT TRIFAS

Trifas vartoti negalima:

· jeigu yra padidėjęs jūsų organizmo jautrumas torasemidui, jam struktūriniu požiūriu artimiems dariniams (sulfanilkarbamidams) arba bet kuriai pagalbinei Trifas 10 medžiagai;
jeigu yra inkstų nepakankamumas ir neišsiskiria šlapimas (anurija);
· jeigu yra sunkus kepenų nepakankamumas su sąmonės sutrikimu (kepenų koma arba prekoma);
· jeigu labai smarkiai sumažėjęs kraujospūdis (hipotenzija);
· jei sumažėjusi cirkuliuojančio kraujo apimtis (hipovolemija);
jei kraujyje yra natrio ar kalio stoka (hiponatremija, hipokalemija);
· jei yra žymus šlapimo tekėjimo sutrikimas (pvz., dėl nenormalaus prostatos padidėjimo);
· žindymo laikotarpiu.
Specialių atsargumo priemonių reikia

Dėl to, kad nesukaupta pakankamai patyrimo, Trifas 10 negalima vartoti:

jeigu sergate podagra;

· jeigu reikalingas širdies stimuliatorius ir jums nustatyti širdies laidumo sutrikimai (pvz., 

sinoatrialinė blokada, II ar III laipsnio atrioventrikulinė blokada);

· jeigu sutrikusi šarmų ir rūgščių pusiausvyra kraujyje;

· jeigu jums paskirti kartu vartoti ličio preparatai arba kai kurie antibiotikai (aminoglikozidai, 

cefalosporinai);

· jeigu yra kraujo ląstelių sudėties pakitimų (pvz., sumažėjęs trombocitų kiekis, mažakraujystė 

pacientams be sutrikusios inkstų funkcijos);

· jeigu sutrikusi jūsų inkstų funkcija dėl toksinių medžiagų poveikio inkstams.

· Jaunesni nei 12 metų vaikai 

· Kadangi nesukaupta pakankamai patyrimo gydant jaunesnius nei 12 metų vaikus, jiems negalima vartoti Trifas 10.

Kitų vaistų vartojimas

Jeigu vartojate arba neseniai vartojote kitų vaistų, įskaitant įsigytus be recepto, pasakykite gydytojui arba vaistininkui.

Trifas 10 stiprina kitų kraujospūdį mažinančių vaistų, ypač AKF inhibitorių, poveikį. Jei AKF inhibitoriai vartojami kartu su Trifas 10 arba tuoj pat po jo vartojimo, gali pernelyg stipriai sumažėti kraujospūdis. 

Dėl Trifas 10 sukelto kalio kiekio sumažėjimo, organizme gali padidėti kartu vartojamų širdį veikiančių glikozidų (rusmenės preparatų) poveikis, atsirasti šalutinis poveikis.

Trifas 10 gali sumažinti cukrinio diabeto gydymui vartojamų vaistų poveikį.

Trifas 10 šlapimo išsiskyrimą skatinantį ir kraujospūdį mažinantį poveikį gali susilpninti probenecidas (vaistas, vartojamas podagrai gydyti) ir kai kurie vaistai nuo uždegimo (pvz., indometacinas, acetilsalicilo rūgštis).

Trifas 10 gali sustiprinti didelių salicilo rūgšties preparatų (vaistų nuo skausmo, reumatui gydyti) dozių poveikį centrinei nervų sistemai.

Trifas 10 gali sustiprinti šių vaistų šalutinį poveikį, ypač jei vartojamos didelės dozės:

· Aminoglikozidų grupės antibiotikų (pvz., kanamicino, gentamicino, tobramicino), cisplatinos 

preparatų (ląstelių augimą slopinantis preparatas, vartojamas vėžio gydymui) kenksmingą poveikį klausai ir inkstams, taip pat cefalosporinų (vaistų, vartojamų sergant infekcinėmis ligomis).

· Teofilino (vaisto astmai gydyti), kurare tipo miorelaksantų.

· Vidurius paleidžiančių vaistų, antinksčių žievės hormonų (mineralkortikoidų, gliukokortikoidų, 

pvz., kortizono), nes Trifas 10 sustiprina kalio pasišalinimą.

· Kartu su Trifas 10 vartojant didelėmis dozėmis amfotericiną (vaistą grybelių sukeltoms ligoms gydyti), kai kuriuos vaistus nuo astmos (vadinamuosius simpatomimetinius preparatus) didėja kalio netekimo (hipokalemijos) rizika.

· Kartu su Trifas 10 vartojant ličio preparatus gali padidėti ličio koncentracija kraujyje ir jo žalingas poveikis.

· Trifas 10 gali sumažinti arterijų jautrumą vaistams, kurie siaurina kraujagysles (pvz., adrenalinui, noradrenalinui).

Kartu vartojamas kolestiraminas (vaistas, mažinantis riebalų koncentraciją kraujyje) gali slopinti Trifas 10 absorbciją virškinimo trakte ir jo teigimą poveikį.

Nėštumas ir žindymo laikotarpis

Prieš vartojant bet kokį vaistą, būtina pasitarti su gydytoju arba vaistininku.

Klinikinio patyrimo apie šio vaisto poveikį negimusiam vaikui pakankamai nesukaupta.

Torasemido, veikliosios Trifas 10 medžiagos tyrimais su gyvūnais nustatyta, kad vystymosi sutrikimų nesukelia. Tačiau duodant gyvūnams dideles vaisto dozes buvo pastebėtas žalingas poveikis vaisingoms patelėms ir embrionams. 

Kol bus sukaupta papildomų duomenų, Trifas 10 nėštumo laikotarpiu vartoti galima tik tuomet, kai jūsų gydytojas nuspręs, kad vaistas būtinai reikalingas. Tokiu atveju jums galima vartoti mažiausią vaisto dozę.

Jei planuojate pastoti arba pastojote, nedelsiant kreipkitės į savo gydytoją.

Žindymo laikotarpis

Duomenų apie tai, ar torasemidas, veiklioji Trifas 10 medžiaga, patenka į motinos arba gyvūnų pieną, nėra. Todėl, Trifas 10 jums draudžiama vartoti žindymo laikotarpiu. Jei gydytojas nutars, kad jums būtina vartoti Trifas 10, žindymą reikia nutraukti. 

Vairavimas ir mechanizmų valdymas

Netgi tinkamai vartojamas Trifas 10 gali turėti įtakos psichomotorinės reakcijos greičiui, dėl to gali sutrikti gebėjimas vairuoti ir valdyti mechanizmus arba sunku bus atlikti darbą nesant apsaugos.

Šis poveikis ryškesnis gydymo pradžioje, didinant dozę arba keičiant vaistą, derinant jį su kitu vaistu, taip pat vartojant kartu su alkoholiu.

Svarbi informacija apie kai kurias pagalbines Trifas medžiagas

Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

3.
KAIP VARTOTI TRIFAS

Trifas10 visada vartokite tiksliai, kaip nurodė gydytojas. Jeigu abejojate, kreipkitės į gydytoją arba vaistininką.

Vartojimas

Trifas 10 yra geriamasis vaistas.

Jei gydytojas nenurodo kitaip, pradinė vaisto dozė yra 5 mg torasemido per parą. Šiam tikslui yra atitinkamo stiprumo tabletės. 

Ši dozė vartojama ir palaikomajam gydymui.

Jei įprastos 5 mg torasemido per parą dozės poveikis neveiksmingas, reikia vartoti vieną Trifas 10 tabletę per parą (tai atitinka 10 mg torasemido). Jei šios dozės nepakanka, atsižvelgiant į ligos sunkumą, dozę galima padidinti iki dviejų Trifas 10 tablečių (tai atitinka 20 mg torasemido) per parą. 

Nuoroda

Tabletę nesunku perlaužti į dvi dalis pagal vienoje pusėje esančią perlaužimo vagelę, priklausomai nuo reikalingos vaisto dozės.

Padėkite tabletę ant kieto paviršiaus. Paspauskite nykščiais kairiau ir dešiniau nuo perlaužimo vagelės ir padalysite tabletę.

Kepenų funkcijos sutrikimas

Esant sutrikusiai kepenų funkcijai, vaistą reikia vartoti labai atsargiai, nes gali padidėti torasemido koncentracija kraujo plazmoje.

Senyvi pacientai

Vaisto dozės koreguoti nereikia.

Tabletes reikia nuryti ryte nesukramčius ir užsigerti nedideliu skysčio kiekiu. Trifas 10 galima vartoti valgant ar bet kuriuo kitu metu. 

Jūsų gydytojas nustatys jums tinkamą vaisto vartojimo trukmę.

Jei jums atrodo, kad Trifas 10 veikia pernelyg stipriai ar silpnai, pasitarkite su gydytoju.

Pavartojus per didelę Trifas dozę

Atsitiktinai ar apgalvotai perdozavus Trifas 10 gali smarkiai ir pavojingai padidėti skysčių ir druskų išsiskyrimas; dėl to gali sutrikti sąmonė, atsirasti mieguistumas, labai sumažėti kraujospūdis, prasidėti kraujotakos nepakankamumas (kolapsas) ir virškinimo sutrikimai.

Tokiais atvejais praneškite nedelsiant apie tai gydytojui.

Pamiršus pavartoti Trifas 

Jei vaisto išgėrėte mažiau nei nustatyta arba jei pamiršote išgerti, jo poveikis silpnėja. Tai gali pasireikšti ligos simptomų pablogėjimu, pvz., padidėja svoris, skysčių kaupimasis audiniuose. Todėl reikia kuo greičiau išgerti nustatytą vaisto dozę. Jei praėjo daugiau laiko nuo paskirto vaisto gėrimo laiko, atėjus nustatytam laikui negalima vartoti dvigubos dozės norint kompensuoti praleistą tabletę. Vartokite vaistą nustatyta tvarka.

Nustojus vartoti Trifas 

Jei nutraukiamas vaisto vartojimas arba užbaigiamas pernelyg anksti, gali pablogėti ligos simptomai. Nepasitarus su gydytoju negalima nutraukti Trifas 10 vartojimo.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4.
GALIMAS ŠALUTINIS POVEIKIS

Trifas 10, kaip ir visi kiti vaistai, gali sukelti šalutinį poveikį, nors jis pasireiškia ne visiems žmonėms.

Šalutinis poveikis, pasitaikantis vartojant Trifas 10 arba kitus kilpinius diuretikus, aprašytas žemiau.

Šalutinis poveikis apibūdinamas kiekvienoje grupėje laikantis tokio suskirstymo pagal dažnį:

Labai dažni :
pasireiškia daugiau kaip 1 iš 10 pacientų

Dažni:
pasireiškia daugiau kaip 1 iš 100, bet mažiau kaip 1 iš 10 pacientų

Nedažni:
pasireiškia daugiau kaip 1 iš 1000, bet mažiau kaip 1 iš 100 pacientų

Reti:
pasireiškia daugiau kaip 1 iš 10000, bet mažiau kaip 1 iš 1000 pacientų

Labai reti:
pasireiškia mažiau kaip 1 iš 10 000 pacientų, dažnis nežinomas (negali būti įvertintas                  pagal esamus pagal turimus duomenis)

Metabolizmo ir mitybos sutrikimai

Dažni: šarmų ir rūgščių pusiausvyros organizme sutrikimo (metabolinė alkalozė) intensyvumo 

        padidėjimas, mėšlungis (ypač pradėjus vartoti vaisto).

        Šlapimo rūgšties ir gliukozės, taip pat lipidų (trigliceridų, cholesterino) koncentracijos   

        padidėjimas kraujyje. Kalio netekimas (hipokalemija) ribojant kalio kiekį maiste, vemiant,    

        viduriuojant, po intensyvaus vidurius paleidžiančių vaistų vartojimo, taip pat sergantiems    

        lėtiniu kepenų funkcijos sutrikimu pacientams.

                   Priklausomai nuo vaisto dozės ir vartojimo trukmės gali atsirasti vandens ir elektrolitų 

                   apykaitos pusiausvyros sutrikimų, pvz., skysčių netekimas (hipovolemija), kalio ir/                 

                   arba natrio netekimas (hipokalemija ir/arba hiponatremija). 

Širdies ir kraujagyslių sistemos sutrikimai

Labai reti:  dėl kraujo sutirštėjimo gali būti tromboembolinių komplikacijų, gali sutrikti orientacija,   

                   sumažėti kraujospūdis (hipotenzija), sutrikti ir sumažėti kraujotaka širdies raumenyje bei 

                   smegenyse. Todėl gali sutrikti širdies ritmas (aritmija), atsirasti spaudimo pojūtis krūtinėje                 

                   (ištikti krūtinės anginos priepuolis), įvykti ūminis miokardo infarktas, staigus sąmonės 

                   netekimas (sinkopė).

Virškinimo trakto sutrikimai

Dažni: skrandžio ir žarnyno veiklos sutrikimai (pvz., apetito stoka, skrandžio skausmas, 

                   pykinimas, viduriavimas, vidurių užkietėjimas), ypač vartojimo pradžioje.

Labai reti: kasos uždegimas (pankreatitas).

Inkstų ir šlapimo takų sutrikimai

Nedažni:    kreatinino ir šlapalo koncentracijos kraujo plazmoje padidėjimas.

                  Pacientams, kuriems yra šlapimo takų obstrukcija, gali pasunkėti šlapimo tekėjimas.

Kepenų, tulžies pūslės ir latakų sutrikimai 

Dažni: padidėjęs kai kurių kepenų fermentų (gama-GT) kiekis kraujyje.

Odos ir poodinio audinio sutrikimai, alerginės reakcijos

Labai reti: alerginės reakcijos (pvz., niežulys), odos uždegimo požymiai (egzantema), padidėjęs 

                  jautrumas šviesai (fotosensibilizacija), sunkios odos reakcijos.

Kraujo ir limfinės sistemos sutrikimai 

Labai reti: sumažėjęs trombocitų, eritrocitų ir leukocitų kiekis.

Bendrieji sutrikimai ir vartojimo vietos pažeidimai

Dažni: galvos skausmas, sukimasis, nuovargis, silpnumas (ypač vaisto vartojimo pradžioje).

Nedažni: burnos džiūvimas, sustingimas, šalčio pojūtis galūnese (parestezija).

Labai reti: regėjimo sutrikimas, ūžesys ausyse, klausos sumažėjimas.

Pastebėję šalutinio poveikio požymius, išvardytus aukščiau, apie juos praneškite gydytojui, kad jis galėtų įvertinti jų sunkumą ir numatytų reikalingas priemones, kurių gali prireikti artimiausiu metu.

Jei šalutinis poveikis atsiranda staiga arba esti sunkus, nedelsiant informuokite gydytoją, nes kai kurių vaistų šalutinis poveikis esant ypatingoms aplinkybėms gali būti pavojingas gyvybei.

Atsiradus pirmiesiems padidėjusio jautrumo reakcijos požymiams, toliau Trifas 10 vartoti negalima.

Jeigu pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

5.
KAIP LAIKYTI TRIFAS

Laikyti vaikams nepasiekiamoje ir nepastebimoje vietoje.

Ant lizdinės plokštelės ir dėžutės nurodytam tinkamumo laikui pasibaigus, Trifas 10 vartoti negalima. 

6.
KITA INFORMACIJA

Trifas sudėtis

· Veiklioji medžiaga torasemidas. Kiekvienoje tabletėje yra 10 mg torasemido. Torasemidas 

· yra 1-osios stabilios modifikuotos formos.

· Pagalbinės medžiagos yra: laktozė, kukurūzų krakmolas, magnio stearatas, 

· silicio oksidas.

Trifas išvaizda ir kiekis pakuotėje
Baltos, apvalios, su perlaužimo vagele vienoje pusėje tabletės.

Pakuotėje yra 2 lizdinės plokštelės po 7 tabletes.
Gamintojas

A. Menarini Manufacturing Logistics and Services s.r.l., 
via Sette Santi n.3, 50131 Firenze, 
Italija
arba

A. Menarini Manufacturing Logistics and Services s.r.l.,
Campo di Pile, 67100 L'Aquila, 
Italija
arba 

Berlin Chemie AG, 
Glienicker Weg 125, D 12489, Berlin, 
Vokietija
Lygiagretus importuotojas 

UAB “Lex ano”

A. Jakšto g. 5, Vilnius

Lietuva

Perpakavo 

BĮ UAB “Norfachema”

Vytauto g. 6, Jonava

Lietuva

Šio vaistinio preparato pavadinimas eksportuojančioje valstybėje yra Diuresix.
Šis pakuotės lapelis paskutinį kartą patvirtintas 2010-05-06
Naujausia pakuotės lapelio redakcija pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos (VVKT) interneto svetainėje http://www.vvkt.lt/

